Ontmoet die derde-prys-wenner van LitNet Akademies Kuberklas se wetenskapfiksiekompetisie | LitNet
Stephan Bester, Naomi Meyer 2013-01-09
Die beoordelaars, Lauren Beukes, Koos Kombuis, Fanie Viljoen, Elzette Steenkamp en Dirk Laurie, is skrywers, navorsers en kundiges op die gebied van spekulatiewe of wetenskapfiksie. Stephan Bester het derde plek behaal:
Derde plek: Stephan Bester, Curro Heuwelkruin
Lees "Eksperiment AL1: ALONe" hier.
Naomi Meyer het vir Stephan Bester 'n paar vrae gevra:
Hallo Stephan, vertel ons nog van jouself: Wat doen jy as jy nie bobaas-wetenskapfiksieverhale skryf nie?
Wel ... Ek hou nogals van teken en skilder. Ek het eers in September my heel eerste waterverfskildery klaargemaak, haha. En toe nou onlangs olieverf gebruik (wat nogals 'n gesukkel is) en maar net gespeel. Ek het ook begin 2012 vir my belê in 'n compound bow. Eintlik in effek speel ek maar klavier. Lees. En verf. O, en kyk televisie.
My Afrikaans-onderwyseres het vir ons die een dag 'n opdrag gegee om 'n 1 000-woord-opstel te skryf om ons jaarpunte te verbeter. Almal was ontsteld en kwaad daaroor, maar ek het ongelooflik bly geraak. En ek was by die dak amper uit van genot toe ek hoor die onderwerpe het te doen met wetenskapfiksie.
Wel, as jy die meeste skrywers of digters vra, gebeur dit soms dat jy eendag skielik 'n idee kry en weet dit gaan briljant uitwerk. Maar dan vergeet jy daarvan net voordat jy by 'n notaboekie uitkom. So eintlik weet ek nie. Maar die storie het eintlik maar homself geskryf. Ek het net geskryf wat my ADD-brein vir my gegee het.
Kyk jy wetenskapfiksieflieks of lees jy wetenskapfiksieboeke? Wie is jou gunsteling-skrywers of -akteurs?
Ek is mal oor enige rolprent. Ek is. Eintlik meer getrek na superhelde-flieks. Haha. Vreemd vir my, maar ja. Dit is my voorkeur. Ek is mal oor die fliek Aeon Flux! Ek is eintlik op soek na die volgende boeke in die reekse geskryf deur Rick Riordan. Hy is 'n meesterskrywer in die wetenskapfiksie-genre. Of altans mitologie. Hy het die Percy Jackson-, Heroes of Olympus- en The Kane Chronicles-reekse geskryf.
Dit is belangrik, want mense deesdae wil aksie en dinge hê wat nie regtig gebeur nie. So hulle lees eerder wetenskapfiksie. En daar is soms so min in Afrikaans dat hulle eerder Engels sal lees.
Definitief. Ek gaan sekerlik 'n ander rigting swot, maar ek sal altyd skryf. Solank as wat dit moontlik is. Ek was genader deur my drama-juffrou om selfs te help om 'n toneelstuk te skryf.
"ALONe": Die storie begin briljant, maar verval baie vinnig in voorspelbaarheid en verveling. Die skrywer het dalk goeie idees, maar moet meer lees om uit te vind wat 'n storie werklik 'n storie maak.
"ALONe": 'n Paar goed laat hierdie verhaal uitstaan. Eerstens het dit 'n slim titel, en dan, anders as ander verhale, het hierdie een 'n ek-verteller. Dit bring die gebeure nader aan die leser. Laastens hou ek van die tema van die bevryding wat volg uit die knoop in die storie se stert.